CELEX: 52017PC0079
Language: hu
Date: 2017-02-23
Title: Javaslat A TANÁCS RENDELETE a neumi folyosón keresztül szállított uniós árukra vonatkozó belépési és kilépési gyűjtő vámáru-nyilatkozatok benyújtási kötelezettsége alóli mentességről szóló, 2013. május 13-i 479/2013/EU tanácsi rendelet módosításáról

EURÓPAI BIZOTTSÁG
            Brüsszel, 2017.2.23.
            COM(2017) 79 final
            2017/0030(NLE)
            Javaslat
            A TANÁCS RENDELETE
            a neumi folyosón keresztül szállított uniós árukra vonatkozó belépési és kilépési gyűjtő vámáru-nyilatkozatok benyújtási kötelezettsége alóli mentességről szóló, 2013. május 13-i 479/2013/EU tanácsi rendelet módosításáról
            
               
         
         
            
               INDOKOLÁS
            
            
            
               1.A JAVASLAT HÁTTERE
            
            
               A neumi folyosó az a hely, ahol Bosznia-Hercegovina területe eléri az Adriai-tenger partját, és ezáltal elválasztja Dubrovnik térségét Horvátország többi részétől.
            
            
               •A javaslat indokai és céljai
            
            
               A Neum-rendelet 3. cikke bizonyos feltételek mellett mentességet biztosít a kilépési vagy belépési gyűjtő árunyilatkozat benyújtására vonatkozó kötelezettség alól a neumi folyosón áthaladó szállítmányok tekintetében. A mentesség akkor vehető igénybe, ha az egyes szállítmányok összértéke nem haladja meg a 10 000 EUR-t (a 4. cikk a) pontja), és ha teljesülnek a 4. cikk b) pontjában megállapított egyéb feltételek. A Neum-rendelet ezáltal eltér a Közösségi Vámkódex létrehozásáról szóló 2913/92/EGK tanácsi rendeletben, illetve a Közösségi Vámkódex végrehajtására vonatkozó rendelkezések megállapításáról szóló 2454/93/EGK bizottsági rendeletben megállapított egyes rendelkezésektől.
            
            
               2016. május 1-jén a 2913/92/EGK tanácsi rendeletet felváltotta az Uniós Vámkódex létrehozásáról szóló 952/2013/EU európai parlamenti és tanácsi rendelet. 
            
            
               A 2913/92/EGK rendelet végrehajtási jogi aktusát, a 2454/93/EGK bizottsági rendeletet: 
            
            
               hatályon kívül helyezte az (EU) 2016/481 bizottsági végrehajtási rendelet; 
            
            
               felváltották a következők: 
            
            
               a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó részletes szabályok tekintetében történő kiegészítéséről szóló, 2015. július 28-i (EU) 2015/2446 felhatalmazáson alapuló bizottsági rendelet; valamint
            
            
               az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról szóló, 2015. november 24-i (EU) 2015/2447 bizottsági végrehajtási rendelet.
            
            
               •Összhang a szabályozási terület jelenlegi rendelkezéseivel
            
            
               A Neum-rendelet 3. cikkének, így a 10 000 EUR összegű küszöbértéknek az alkalmazási körét jelenleg lefedi a felhatalmazáson alapuló bizottsági rendelet 126. cikke, amely 15 000 EUR-ra növeli a mentességre vonatkozó küszöbértéket.
            
            
               A Bizottság úgy véli, hogy a Neum-rendeletet módosítani kell annak érdekében, hogy a mentesség alkalmazási köre igazodjon a felhatalmazáson alapuló bizottsági rendelet 126. cikkében meghatározott összeghez (15 000 EUR). Emellett mind a Neum-rendeletben szereplő jogszabályi hivatkozásokat, mind a rendelet terminológiáját hozzá kell igazítani az Uniós Vámkódex jogi keretéhez.
            
            
               A Neum-rendelet 6. cikke értelmében a Horvát Köztársaság vállalta, hogy figyelemmel kíséri a helyzetet, és 2014. március 1-jéig tájékoztatja a Bizottságot a feltárt szabálytalanságokról és az orvoslásuk érdekében hozott intézkedésekről. 
            
            
               A Neum-rendelet 7. cikkének megfelelően a Bizottságnak a rendelet hatálybalépését követő két éven belül jelentést kellett benyújtania a Tanácsnak a Neum-rendelet alkalmazásának értékeléséről. A Bizottság 2015. november 11-én benyújtotta az említett jelentést a Tanácsnak, és abban azt a következtetést vonta le, hogy „a Neum-rendelet alkalmazásának szintje kielégítő, és nincs ok a rendelet felfüggesztésére vagy hatályon kívül helyezésére.”
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
         
         
            
               
                  Ez a rendelet a Horvát Köztársaság EU-hoz való csatlakozásának feltételeiről szóló okmány („csatlakozási okmány”) 43. cikke alapján elfogadott, 2013. május 13-i 479/2013/EU tanácsi rendeletet („Neum-rendelet”) módosítja. A csatlakozási okmány rendelkezései szerint a Tanács a Bizottság javaslata nyomán meghatározza azokat a feltételeket, amelyek alapján a neumi folyosón áthaladó uniós árukat mentesíteni lehet a belépési vagy kilépési gyűjtő árunyilatkozatok benyújtására vonatkozó kötelezettség alól. Ennek megfelelően a csatlakozási okmány 43. cikke a helyes jogalap.
               
            
            
               2017/0030 (NLE)
            
            
               Javaslat
            
            
               A TANÁCS RENDELETE
            
            
               a neumi folyosón keresztül szállított uniós árukra vonatkozó belépési és kilépési gyűjtő vámáru-nyilatkozatok benyújtási kötelezettsége alóli mentességről szóló, 2013. május 13-i 479/2013/EU tanácsi rendelet módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre, 
            
            
               tekintettel a Horvát Köztársaságnak az Európai Unióhoz történő csatlakozásáról szóló szerződésre,
            
            
               tekintettel a Horvátország csatlakozási feltételeiről szóló okmányra és különösen annak 43. cikkére,
            
            
               tekintettel az Európai Bizottság javaslatára,
            
            
               mivel:
            
            
               (1)A 479/2013/EU tanácsi rendelet 4. cikkének a) pontja mentességet biztosít a neumi folyosón keresztül szállított uniós árukra vonatkozó belépési és kilépési gyűjtő árunyilatkozatok benyújtásának kötelezettsége alól abban az esetben, ha az uniós áruk szállítmányának összértéke nem haladja meg a 10 000 EUR-t, és ha az uniós árukat olyan számla vagy fuvarokmány kíséri, amely megfelel az említett rendelet 4. cikkének b) pontjában meghatározott feltételeknek. 
            
            
               (2)A 10 000 EUR összegű küszöbérték egy olyan azonos összegű küszöbértékre tekintettel került meghatározásra, amelyet a 2454/93/EGK bizottsági rendelet
                  1
                317. cikkének (4) bekezdése állapított meg mint olyan határértéket, amely alatt a vámhatóságok bizonyítottnak tekintik az áruk uniós vámjogi státusát pusztán az alapján, hogy az árukat számla vagy fuvarokmány kíséri. Ha teljesülnek ezek a feltételek, akkor nem indokolt előírni az illetékes vámhatóságok általi záradékolást.
            
            
               (3)2016. május 1-jétől a 2913/92/EGK tanácsi rendeletben
                  2
                lefektetett Közösségi Vámkódexet felváltotta a 952/2013/EU európai parlamenti és tanácsi rendeletbe
                  3
                foglalt Uniós Vámkódex. Ennek következtében a 2454/93/EGK rendelet rendelkezéseit az (EU) 2015/2446 felhatalmazáson alapuló bizottsági rendeletben
                  4
                és az (EU) 2015/2447 bizottsági végrehajtási rendeletben
                  5
                foglalt szabályok váltották fel.
            
            
               (4)A 2454/93/EGK rendelet 317. cikke (4) bekezdésének tárgyát jelenleg az (EU) 2015/2446 felhatalmazáson alapuló rendelet 126. cikkének (1) bekezdése szabályozza. Ez az írja elő, hogy a 15 000 EUR összegű küszöb alatti értékű áruk uniós státusát bizonyítottnak kell tekintetni egy számla vagy fuvarokmány alapján, az illetékes vámhatóságok általi záradékolás nélkül is.
            
            
               (5)Az uniós vámjogszabályok egységes alkalmazásának biztosítása érdekében a 479/2013/EU rendelet 4. cikkének a) pontjában meghatározott mentesség alkalmazási körét indokolt hozzáigazítani az (EU) 2015/2446 felhatalmazáson alapuló rendelet 126. cikkének (1) bekezdésében foglalt alkalmazási körhöz.
            
            
               (6)Emellett a jogbiztonság és a jogi egyértelműség érdekében a 479/2013/EU rendelet 4. cikkében szereplő, a 2913/92/EGK rendeletre és a 2454/93/EGK rendeletre vonatkozó jogszabályi hivatkozásokat az Uniós Vámkódexre és az (EU) 2015/2446 felhatalmazáson alapuló rendeletre vonatkozó megfelelő hivatkozásokkal kell felváltani.
            
            
               (7)Ezért a 479/2013/EU rendeletet ennek megfelelően módosítani kell,
            
            
               ELFOGADTA EZT A RENDELETET:
            
            
               1. cikk
            
         
         
            
               A 479/2013/EU rendelet a következőképpen módosul:
            
            
               1.
                     A 2. cikk 1. pontja helyébe a következő szöveg lép:
            
            
               „1. »Uniós áruk«: a 952/2013/EU rendelet 5. cikkének 23. pontjában meghatározott áruk;”.
            
            
               2.
                     A 4. cikk a következőképpen módosul:
            
            
               a)az a) pont helyébe a következő szöveg lép:
            
            
               „a)a neumi folyosón keresztül szállított uniós áruk egy-egy szállítmányának összértéke nem haladja meg a 15 000 EUR-t vagy az azzal egyenértékű, helyi pénznemben kifejezett összeget;”
            
            
               b)a b) pont i. alpontja helyébe a következő szöveg lép:
            
            
               „i.tartalmaznak legalább az (EU) 2015/2446 felhatalmazáson alapuló rendelet 126. cikkében felsorolt bármely formát öltő igazolásokat;”.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  A Bizottság 2454/93/EGK rendelete (1993. július 2.) a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról (HL L 253., 1993.10.11., 1. o.).
               
               
                  
                     (2)
                  A Tanács 2913/92/EGK rendelete (1992. október 12.) a Közösségi Vámkódex létrehozásáról (HL L 302., 1992.10.19., 1. o.).
               
               
                  
                     (3)
                  Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1. o.).
               
               
                  
                     (4)
                  A Bizottság (EU) 2015/2446 felhatalmazáson alapuló rendelete (2015. július 28.) a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó részletes szabályok tekintetében történő kiegészítéséről (HL L 343., 2015.12.29., 1. o.).
               
               
                  
                     (5)
                  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).